
C^um  legibus  Academicis  praescriptum  sit,  ut 
unusquisque  j qui  summos  in  scientia  medica  liono- 
res  consequi  cupit,  tenue  aliquod  fatigiorum  suorum 
documentum  typis  edat  — atque  hoc  instituto,  nac* 
tus  sum  occasionem , qna  TIBI  palam  pro  beneficiis , 
durante  cursu  meo  medico,  mihi  praestitis  Gratias 
agere  possum.  — Tanta  enim  illa  fuere , paucis  di- 
cendo: ut  nec  Pater  filio  pluribus  promptius,  largius- 
qiie  succurrere,  quain  TU  mihi,  potuisset.  Suscipe 
ligitur  VIU  GRatiosissime  huncce  tenuem  meum  libel- 
um  in  perpetuum  pro  collatis  mihi  auxiliis  Gratitu- 


dinis  signum ) atque  rive  felix,  qui  me  felicem  red- 
dere studuisti,  per' longam  adimo  annorum  seriem, 
et  sic  porro  quoque  commendatus  Gratiis  et  Favori- 
bus — maneo  ad  obsequia.  — 


» . 


paratissimus 

mathlft»  Szibenliszt. 


]Pisce8  sunt  animalia  vertebrata  aquam  incolentia , ad  na- 
tandum pinnis  praedita,  corde  unilocnlari,  uniaurito,  sangvi- 
ne  rubro  frigido  gaudentia,  et  branchiis  respirantia.  Diffe- 
runt a Reptilibus  per  id,  quod  branchiis  respirent;  a repti- 
libus branchiis  respirantibus  per  id,  quod  Reptilium  branchiae 
in  fasciculos  collectae  promineant,  piscium  branchiae  opercu- 
lo tectae  sint.  Piscium  extremitates  non  sunt  ad  prehenden- 
dum habiles  nec  articulatae,  — Picsium  corpus  aut  elonga- 
tum  , compressum,  vel  cylindricum , vel  vero  rotundatum  est. 
— Vestitus  eorum  consistit:  In  membrana  mucosa  squam- 
mis  praedita , aut  his  destituta , aut  corpus  loricatum  scutis 
corneis  obtectum , et  hoc  in  casu  marginibus  acutis  praedi- 
tum , ut  in  Cotto  Cataphracto ; vel  vero  aculeis  horridum 
est,  ut  in  plerisque  Gymnodontibns  e. g.  Diodone  llysthrice. 
Hi  facultate  gaudent  ope  inspirati  aeris  cutem  inflare,  quo 
facto  aculei  rigidiores  fiunt.  Integumenta  externa  diversis, 
et  pulcherrimis  signata  sunt  coloribus  seu  squammis  tecta  sint, 
seu  sine  illis.  Excellunt  colorum  amoenitate  ii , qui  sub  cly- 
mate  calido  degunt,  hinc  patet  magnum  habere  influxum  lu- 
cem in  producendos  colores.  — Coloris  amoenitate  excel- 
lunt Percae,  Salmones,  Zcus  luna,  qui  coloris  aurei  in  viri- 
dem deflectentis  maculis  Saphyreis  intermixti  est.  — Color 
in  quibusdam  pro  diversa  aetate  varius,  ut  in  cyprino  aurato, 
qui  secundo  aetatis  anno  niger,  dein  argenteus,  tum  flavus, 
et  tandem  aureus  est.  — Sic  et  Esoces  Lucii  prima  aetate 
virides  sunt.  Variat  interdum  color  prodiversis  anni  tempori- 
bus. — Sic  Salmonis  Salvelini  abdomen  autumno  album, 
secus  rubrum  est.  Quoad  haec  magna  eit  inter  Pisces  et  Aves 

analogia.  Cutis  ; exceptis  iig , qui  scutis  corneis  teguntur 
magnam  copiam  muci  ope  glandularum  mucipararum  secernit’ 
Hic  Itaque  cutis  externa  etiam  ut  organon  secernens  sistitur,* 
CUIUS  primum  vestigium  in  Anulatis  comparet,  mucus  liic  eum 
a e inem,  ut  Pisces  contra  vim  solventem  aquarum  prote- 
gat. Ceterum  hoc  respectu  inversa  obtinet,  Pisces  inter  et 
altera  Animalia  relatio,  in  quibus  membranae  mucosae  in- 
terna solum  cava  obvestiunt;  et  recte  hinc  patet  cutem  ex- 
ternam et  internam  eiusdem  esse  originis.  - Squammis  com- 
plurium corpus  obtegitur,  et  quidem  vel  ex  toto,  vel  parte, 
demptis  operculis  branchiarum,  et  capite,  quod  in  quibusdam 
verrucis  obsidetur.  Interdum  squainmae  dispersae  solum  oc- 
currunt, et  reliquum  corpus  rotundatum  est,  ut  in  Cyprino 
macroleiadato.  Squammae  appendices  Corneae  sunt  ex  dua- 
bus laminis  compositae , in  senioribus  majores  et  plures  in 
dorso  maximae,  in  abdomine  minimae,  in  quibusdam,  ut 
Muhs  magnae,  in  aliis  exiguae,  quae  eandem  habent  signi- 
ficationem, quam  pili  et  pennae  suntque  producta  culis  corpus 
investientis , in  cuius  folliculis  haerent.  

Corpus  Piscium  in  caput,  trunuum , et  extremitates  di- 
viditur. 

Caput  compressum  est,  et  continet  organa  sensuum,  ce- 
rebrum et  organa  masticationis.  Componitur  ex  ossibus  ope 
suturarum  nexis,  nempe  osse  frontis,  sex  ossibus  constante, 
b)  ossibus  bregmatis,  quae  tribus  c)  osse  occipitis,  quod 
quinque,  d)  osse  Sphoenoideo,  quod  etiam  quinque  e)  osse 
temporum,  quod  duobus  ossibus  constat.  Maxillae  adsunt  du- 
ae. Caput  membrana  mucosa  simplici,  aut  verrucosa  obtegi- 
tur, interdum  in  fronte  adest  eminentia  cornu  instar  ut  in 
Monocero  ubi  una,  in  aliis  dupplex  est.  — Oculi  aut  late- 
raliter,  aut  in  parte  eapitis  superiore  ut  in  Uranoscopo  sca- 
bro, aut  ambo  in  uno  latere  siti  sunt,  ut  in  Pleuronecte.  Fo- 
ramina narium  aut  inferius  aut  ad  oculos  locantur.  Os  in  qui- 
busdam amplum  ut  in  siluro  glani,  aut  angustum  in  parte  an- 
teriori, nut  ut  in  Raja  in  parte  corporis  inferiori  situm  est; 

I in  quibusdam,  in  parte  laterali  obliquo  locatur  ut  in  Pleuro 
ti  necte,  labiis  cartilagineis  instructum,  quae  maxillas  non  sem- 

iper  obtegunt.  Labia  baec  in  quibusdam  ut  Petromysonte  adeo 
evoluta  sunt,  ut  ope  eorum  se  Saxis  adsugere  possint.  Os 
ceterum  saepe  obsidetur  appendicibus , qui  Cyrhi  dicuntur  ut 
in  siluro  Glani.  Appendices  hi  organon  tactus  constituunt , 
juxta  alios  motu  suo  vermiformi  astus  sunt  instrumenta.  Os 
in  quibusdam  ut  Diodone  rostro  desinit,  ex  Substantia  ebori 
analoga  composito.  Maxillae  in  quibusdam  edentatae  sunt, 
in  aliis  dentibus  acutis,  coniformibus , aut  aplanatis,  pala- 
tum, lingvarn  saepe  obsidentibus,  in  quibusdam  in  plures 
series  dispositis,  ut  in  squallo  carcharia,  in  aliis  adeo  con- 
fertis, ut  instar  byssi  compareant , obsidentur.  Dentes  cete- 
rum alveolis  carent,  sunt  elongationes  maxillarum,  prehen- 
sioni et  non  masticationi  inserviunt.  Quorumdam  maxilla  su- 
perior in  horrendum  desinit  apparatum.  — Sic  in  xiphio  gla- 
<lii  plures  pedes  longi  formam  habet,  iu  squallo  Priste  pro- 
cessum serratum  format  ipsis  cetaceis  formidabilem. 

Truncus*in  fulchrurn  columnam  vertebralem  habet.  Ver- 
tebrae in  chondrophterygiis  exigua  gaudent  evolutione,  in 
his  columna  vertebralis  interdum  tubum  refert,  in  quo  verte- 
brae ut  anuli  solum  distingvuntur.  Costae  partim  vertebris 
adhaerent,  partim  in  carne  piscium  locantur.  Scapulae  ad 
I pinnas  pectorales,  Pelveos  ad  abdominales  adest  rudimentum. 
Ad  ossa  trunci  pertinet  etiam  os  hyoidaeum,  cui  branchiae 
adhaerent,  et  operculum  branchiarum.  Truncus  multa  massa 
musculari  tegitur;  in  quibusdam  ut  ostragorisco  mola  fere 
nullus  est.  Piscis  enim  hic  4—8  pedes  longus,  et  saepe  300. 
Librarum  adeo  obtuse  desinit,  ut  instar  capitis  praegrandis 
i appareat.  Truncus  in  caudam  desinit,  quae  in  piscibus  prout 
ii  et  omnibus  aliis  animalibus  vertebratis  simul  organon  motus 
* est.  Cauda  haec  in  Ilaja  Pastinaca,  et  Raja  flagello  praelon- 
S ga  est,  in  posteriori,  corpore  quater  longior  aculeo  desinit, 
0 et  substantia  cornea  constat,  in  plurimis  in  pinnam  caudalem 
b desinit. 

Ad  extremitates  pertinent  pinnae , quae  appendices  sis- 
tunt, ope  quarum  natatio  perficitur.  Pinnae  vel  simplices  sunt 
parte  una  elastica  constantes,  ut  in  Macalophteryglis , vel 
compositae  ex  pluribus  aculeis  inter  se  nexis,  et  membrana 
mucosa  vestitis  constantes.  — Pinna  adiposa  excrescentias 
integumentorum  adiposas,  nullas  partes  osseas,  aut  cartila- 
gineas continentes  constituit,  in  dorso  decurrentes , ut  in  sal- 
monibus. Etsi  vero  pinnae  quoad  numerum,  situm  varient, 
sequentes  tamen  species  distingvere  licet:  — a)  Pinnas  pec- 
torales, extremitatibus  anterioribus  animalium  respondentes 
pinnae  hae  duos  habent  musculos  adtollentes  et  duos  depri- 
mentes, in  quibusdam  desunt,  in  aliis  adeo  elongantur,  ut 
pisces  ope  earum  volare  possint  ut  Dactylophtero  volitante, 
ope  earum  pisces  se  e profundo  levant,  et  aequilibrium  sus- 
tentant. b)  Pinnas  abdominales;  nomine  harum  intelliguntur 
illae,  quae  ante  anum  sitae  sunt;  cumque  ani  situs  variet, 
fit  ut  hae  ante  pectorales  occurrant , ut  in  Jugularibus.  Pin- 
nae abdominales  unum  habent  musculum  adtollentem,  et  du- 
os deprimentes,  functionem  eandem,  quam  priores,  porro 
hae  pedum  loco  considerantur,  et  hinc  pisces  iis  carentes, 
Apodes  dicuntur , Pinnis  his  pisces  in  fundo  maris  habitantes 
innituntur  — vices  earum  in  quibusdam  ut  Lepidopo  squani- 
mae  duae  acutae,  in  aljis  filamenta  plura  suplere  videntur, 
c)  Pinnam  analem  retro  anum  sitam  immobilem,  d)  Pinnam 
caudalem  haec  sernper  validissima  est,  in  squallis  saepe  ex 
4000.  aculeis  composita,  interdum  forficata,  aut  bifurcata, 
piscibus  rectorii  instar  servit  cuius  ope  directionem  suam  pis- 
Ces  in  natando  mutare  queuut.  e)  Pinnam  dorsalem , quae  vel 
per  tPtam  corporis  longitudinem  decurrit,  vel  in  extremo  so- 
lum eius  adest,  ut  in  Esoce  Lucio  — aequilibrio  sustentando 
inservit,  quibusdani  ut  Pleuronecti  deest,  aliis  plures  sunt 
pinnae  dorsales , pro  quarum  numero,  bi,  triphteiygii  dicun- 
tur— si  una  adsit  aphterygii  vocantur.  Motum  piscium  ante- 
fipra  VQr§us  cquda  perficiendum  , operculum  branchiarum 
etiam  adjuvat,  eorum  adscensum  aut  descensum  vesica  nata- 

toria,  quae  si  aere  expleatur  corpus  specifice  gravius  reddi- 
tum descendit,  si  vero  aere  repleatur,  corpus  volumine  auc- 
to specifice  levius  redditum  ascendit  — Pisces  vesica  desti- 
tuti in  maris  fundo  inorantur.  Quod  massam  Piscium  adtinet, 
et  hic  repeti  videmus  illam  naturae  legem , secundum  quam 
haec  in  quavis  classe  maxima  et  minima  creat  — Sic  Gaste- 
ropithecus  pungitivus  1 '/2  pollicem  aequat.  Huso  Sturio,  Lupus 
anarchicas,  squalli,  silurus  Glani,  ingentis  molis  sunt  Pis- 
ces omnes  aquas  incolunt , quaedam  species  extra  maria  vi- 
vere nequeunt,  alii  in  paludibus,  multi  in  fluviis  degunt. 
Quidam  ut  salmo  Fario  ad  catharactas  rivulorum  morantur. 
Nocte  in  superficie,  de  die  in  profundo  sunt  — Quidam  ut 
cobitis  fossilis  luto  stagnorum  reconduntur.  Extra  aquam  nul- 
li vivere  jtossunt;  Quidam  tamen  ut  Muraenae  in  sicco  tri- 
bus etiam  diebus  morantur,  alii  ut  Anabas  scandens,  ope  pin- 
narum pectoralium  arbores  scandunt,  pisces  hi  saepe  in  aqua, 
quae  inter  folia  palmarum  accumulatur  roperiuntur.  Secun- 
dum Humboldt  siluri  cyclopum  in  America  ox  montibus  igni- 
vomis  ingenti  quantitate  in  agros  ejecti,  et  in  aquis  ex  his 
montibus  prodeuntibus  reperti  sunt;  Quidam  ut  Esoces,  Cy- 
prini in  cellariis  humidis  servari  possunt , et  saginari , dum- 
-modo  eorum  branchiae  humectentur.  — Multi  ex  piscibus  mi- 
grationem quasi  instituunt , idque  tempore  foecundationis  — 
sic  Husones  ex  mari  nigro  in  Danubium,  ex  mari  Caspio  in 
volgam  veniunt ; clupaea  Harengus  ingenti  copia  ad  ostia  flu- 
viorum Angliae  et  Hollandiae  venit.  — Pisces,  omnes  aquae 
tenent,  dempto  mari  mortuo  in  Palestina,  cuius  evaporatio- 
nes vitae  animalium  inimicae  sunt.  Plures  ex  piscibus  socia- 
tim  vivunt,  ut  Salmones,  Clupaeae,  cobii,  alii  solitarii  sunt 
artificia  in  piscibus  nulla  sunt,  astus  vestigia  in  rapacibus, 
quidam  ope  spiraculorum  ejecta  aqua  insecta  venantur  utili- 
tas piscium  ingens  est.  — Etsi  enim  quorumdam  caro  ama- 
ra, ut  cyprini  bipunctati,  aliorum  caro  colicam,  diarhoeam, 
inflammationem  et  gangrenam  intestinorum , ut  Diodonis  ; 
aliorum  esus  vomitum  creat,  ut  vel  ipsa  ova  Cyprini  Darbi, 

- aliorom  esus  temulentiam  inducit,  ut  caro  ostracionis  cornu- 
ti; plurimi  tamen,  non  solum  animalibus,  sed  et  homini  sae- 
pe unicum  dant  alimentum  ; carnis  bonitate  commendantur 
Percae,  Salmones,  Esoces.  Multi  quaestus  materiam  consti- 
tuunt, ut  Gadus  Morhua,  Clupaea  Harengus  Clupaea  encras- 
sicohs.  Quidam  adipem  largiuntur,  cuius  maxima  copia 
ex  hepate  educitur;  aliorum  ova  sub  nomine  Caviar,  aliorum 
cutis  sub  nomine  Chagrin , aliorum  vesicae  natatoriae  mem- 
brana interna,  sub  nomine  Ichtyocollae  usuatur.  Ex  squam- 
mis  Cyprini  alburni  gemmae  formantur ; hepar  Anarchichae 
Lupi  materiam  saponaceam  largitur.  Mustellae  fluviatilis  vel 
Gadi  Aselli  hepar  dat  oleum  Jecinoris  Aselli-Quidam  colo- 
ris amoenitate  in  deliciis  sunt.  Pisces  vita  longaeva  gaudent; 
In  Gallia  teste  comite  BufFon  extractus  fuit  piscis  Lucius,  in 
cuius  labio  auuulus  erat  200.  annorum;  Petrefacta  piscium 
• etiam  ia  montibus  occurrunt,  asservantur  in  spiritu  vini,  aut 
exsiccati  et  expleti , aut  fissi  et  laminis  appapati. 

Quod  Structuram  internam  attinet,  organa  digestionis 
satis  evoluta  sunt.  Maxillae  non  solum  sursum  et  deorsum 
moventur , sed  etiam  anteriora  versus  protrudi  possunt.  Ling- 
va  raro  carnosa  plerumque  cartilaginea  dentibus  interdum  ob- 
sessa, non  est  deglutitionis  instrumentum.  Oesophagus  aper- 
tura angusta  instruitur  fibris  circularibus  circumdata,  quae 
pharingem  constituunt,  ab  hinc  conspicitor  cardia,  quae  in 
ventriculum  ceteris  intestinis  ampliorem  abit,  ventriculus  lon- 
gitudinaliter  situs  est  non  secus  a,c  in  reptilibus,  ad  Pylorum 
valvulae  vices  obeunt  fibrae  circulares ; in  illa  parte  ubi  ven- 
triculus intestina  abit,  adsunt  copiosa  intestina  coeca  in  qui- 
busdam 14 — 15  ut  uranoscopo  scabro  intestina  reliqua  brevia 
sunt,  in  quibusdam  solum  in  Crassa  et  tenuia  dividi  possunt; 
rapacibus  breviora,  mitibus  longiora , et  in  postremo  corporis 
in  Cloacam  aperiuntur.  Cloaca  saccum  sistit,  cuius  ostium 
anus  extrema  est,  in  quem  distinctis  ostiis  intestinum  rectum, 
ductus  deferentes  testiculorum  et  oviductus,  item  ureteres, 
canales  nempe  urinam  vehentes  , aperiuntur.  Cloaca  haec 

etiam  in  reptilibus,  avibus,  quin  et  quibusdam  mammalibus 
ut  castore  adest  organa  secretoria  adsunt  complura:  hepar 
saepe  ingens,  univel  trilobum  longitudinale  vesica  fellea  in- 
structum, et  adipe  multa  dives  est.  — Lien  in  extremo  ven- 
triculi locatur.  Pancreas  in  ossiculatrs  ductibus  coecis  compo- 
nitur, qui  manifeste  indicant  formam  ex  qu?  glandula  omnis 
componitur,  in  Chondrophterygiis  primum  comparet,  ut  glan- 
dula conglomerata  hic  primum  comparent  et  vasa  lymphati- 
ca, paratum  in  intestinis  chylum  absorbentia  prout  etiam  re- 
nes, qui  praelongi,  columnae  vertebrali  tota  sua  extensione 
affiguntur.  Cibus  vel  animalis,  vel  vegetabilis  est  Rapacitas 
insignis  est,  et  in  solis  piscibus  occurrit  exemplum  illius  ty- 
rannidis , qua  pisces  sibi  similes  devorant.  — Quod  organa 
respirationis  adtinet  pisces  omnes  branchiis  respirant  Bran- 
chiae lamellas  constituunt,  uno  fine  liberas,  altero  arcui  Os- 
seo nexas  et  omnes,  quarum  numerus  5 — 7.  est,  ossi  hyoi- 
daeo  adnectuntur  videnturque  processus  illius  esse , cuius  rei 
vestigium  etiam  in  altioribus  animalibus  adhuc  occurrit  in  sic 
dictis  cornibus  ossis  hyoidaei  in  laminarum  harum  superficie 
vasa  sangvifera  distribuuntur , et  hinc  color  earum  adeo  ru- 
ber est  extus  obteguntur  operculo , aut  ex  toto , aut  ex  par- 
te solum  ut  in  squallo.  Pisces  branchias  hac  ratione  structas 
habentes  sic  inspirant,  aquam  diductis  maxillis,  elevato  osse 
hyoidaeo,  et  sic  branchiis  etiam  disiunctis  hauriunt,  quo  fac- 
to clauso  ore,  clausa  apertura  oesophagi  aqua  inter  branchias 
compressa  elabitur  alia  est  structura  branchiarum  in  Cyclosto- 
matibus,  in  quibus  branchiae  in  saccos  rotundos  juxta  se  in- 
vicem positos  connatae  sunt,  apertura  externa  cum  oesopha- 
go communis  adest,  aqua  hoc  foramine  intract , et  per  spira- 
cula lateralia,  quorum  numerus  variat  elabitur  hinc  pisces 
hi  ad  respirationem  perficiendam  os  diducere  non  coguntur, 
sed  saxis  se  ope  labiorum  adsugentes  tamen  respirant  ut  Pe- 
tromyzon.  Ilac  ratione  natura  ad  formationem  pulmonum 
transitura,  branchias  in  piscibus  primo  interiora  versus  re- 
trahit , formam  globosam  eis  largitur  pisces  quidam  ut  cobi 

tis  fossilis  ope  tubi  infestinalis  respirant,  copiosis  vasis  per- 
meati, aer  athmosphericus  ore  hauritur,  et  per  anum  dimit- 
titur in  selaciis  adsunt  duo  exigua  ad  anum  foramella,  per 
quae  aqua  in  abdomen  penetrat.  — Ceterum  omnes  pisces 
aererii  aquae  adhaerentem  respirant,  nec  eum  decornponunt, 
secus  enim  oxygenio  absumto,  hydrogenium  evolvi  deberet, 
quod  non  fit,  non  esset  ratio,  cur  in  vasis,  quorum  superfi- 
cies oleo  tegitur,  aut  in  aquis  congelatis  pereant,  aquam 
enim  et  hic  decomponere  possent  organon  respirationis  ac- 
cessorium constituit  vesica  natatoria,  vasis  copiosis  instructa 
nec  semper  azotum,  aut  Gas  acidum  carbonicura,  sed  mun- 
dum oxygeniurn , aut  aerem  athmosphericum  continens  acce- 
sorium  organon  respirationis  dicitur  ideo,  quia  non  in  omni- 
bus adest  ut  in  Selaciis.  Ex  duplici  membrana  constat,  cylin- 
drica, aut  in  medio  constricta  est,  in  Cyprinis  in  Esocibus, 
per  totam  columnae  vertebralis  longitudinem  decurrit,  in 
aliis  cordiformis  est,  capsula  ossea,  cum  tertia  aut  quarta 
vertebra  nexa , obtecta,  in  sciaena  umbra  reniformis  est.  In 
Sturionibus  per  totam  eius  longitudinem  valvula  spiralis  cur- 
rit. — Forma  sua,  structura  (interne  enim  cava  est)  similis 
est  pulmonibus  cavis  reptilium,  similitudinem  probat  et  id, 
quod  et  vesica  natatoria  alterne  aere  repleatur  expleatur  So- 
nus ipse , quem  pisces  quidam  edere  dicuntur , ut  Cottus  per 
aerem  hoc  tempore  e vesica  erumpentem  fieri  videtur.  — 
Quod  organa  circulationis  adtinet,  cor  uniloculare,  uni  au- 
ritum est,  apice  caput  versus  directum , et  pericardio,  quod 
in  Cyclostomatibus  cartilagineum  est,  et  cavum  abdominis 
diaphragmatis  instar  sejungit  tectum  est.  Irritabilitas  cordis 
magna  est,  nam  cor  etiam  e corpore  exemptum  adhuc  con- 
trahitur longo  tempore  circulatio  sic  contingit : sangvis  ope 
venarum  e corpore  redux  fertur  in  atrium  cordis,  ex  eo  in 
ventriculum,  cujus  contractione, siquidem  reditus  eius  in  atri- 
um ob  valvulas  impeditur , fertur  in  arteriam  branchialem, 
per  quam  in  branchias  delatus,  et  oxydatus,  per  vasa  in  li- 
num vas  magnum  concurrentia  defertur  in  corpus  universum 

sangvis  itaque  non  redit  in  cor  6X  branchiis  sangvis  ceterum 
frigidus  ruber  est.  Discrimen  inter  sangvinem  arteriosum  et  ^ 
venosum  nullum.  — Quidam  vas  illud  in  quod  sangvis  e bran- 
chiis reducitur  instar  camerae  cordis  sinistrae  considerant 
alii  sangvinem  occasionaliter  solum  per  branchias  transire  as- 
serunt, ideo,  quia  carotis  sinistra,  ex  arteria  branchiali  ori- 
tur , nondum  branchias  attingente.  — Quod  organa  propaga- 
tionis adtinet , Pisces  sexus  sunt  discreti  mares  testiculos  du- 
os in  utroque  corporis  latere  de  currentes,  foemellae  ovaria 
duo,  similiter  collocata,  habent,  amborum  organorum  duc- 
tus distinctis  ostiis  in  cloacam  aperiuntur  in  piscibus  quibus- 
dam Chondrophterygiis  ut  Selaciis,  adsunt,  poenes  ovaria 
oviductus  longi  in  organum  uteri  formam  habens,  ducentes, 
in  quo  ova  evolvuntur,  adeo,  ut  pisces  hi  vivos  pariant.  — 
Atque  in  his  solum  piscibus  foecundatio  coitus  ope  fit,  quin 
organon  generale  masculum,  nempe  penis  distingvi  posset, 
pisces  reliqui  sine  coitu  se  propagant  foemella  nempe  corpus 
suum  ad  objecta  atterendo ; ova  ingenti  saepe  quantitate  emit- 
tit , quae  a vicino  mare  semine  consperguntur  foecundatio 
communiter  primo  vere  fit,  hoc  tempore  pisces  alacriores  in- 
gentia saepe  itinera  faciunt,  partim  eo  scopo,  ut  ova,  quae 
undarum  marinarum  vehementia  anihilarentur , in  locis  magis 
placidis,  ut  in  fluviis  deponant,  prout  Salmones  Sturiones; 
partem  eo  scopo,  ut  ova,  quae  in  oris  glacialibus  defectu  lu- 
cis, caloris  non  excluderentur,  in  oris  calidioribus  deponant, 
piout  clupaea  Harengus  ova  semper  ad  littora  deponuntur , 
plantis  aquaticis  utplurimum  adhaerentia  atque  hoc  est  unicum 
amoris  erga  suam  propaginem  vestigium  ova  ingenti  quantitate 
adsunt,  iu  multis  ut  GadoMorhua  ad  4 milliones  numerantur, 
quae  globosa  plerumque  sunt,  in  squallis  formam  elongatam, 
compressam,  quadratam  habent,  et  iam  tenui  membrana, 
iam  substantia  cornea,  cuius  superficies  in  squallis  quatuor 
praelongis  filis  insignis  est,  obteguntur  natura  tantam  copi- 
am ovorum,  non  sine  causa  dedit  piscibus,  inulta  enim  ex 
his  rapacitate  aliorum  animalium,  undarum  vi,  aut  annihi- 

lantur , aut  in  talia  loca  deferuntur,  ubi  defectu  sufficientia 
lucis  non  evolvuntur  aut  aquis  subito  decrescentibus  pereunt. 
Quidam  asserebant,  ob  spermatis  inopiam  non  posse  oinnia 
ova  evolvi,  cui  tamen  asserto  experimentum  a Spalanzarni 
institutum , qui  una  gutula  seminis  ranarum  cum  libra  aquae 
permixta , multa  ranarum  ova  piscium  ovis  analoga  foecun- 
davit  repugnat  ova  foecundata  secundum  Black  obscuriora 
sunt,  — Quantitatem  ovorum  in  piscibus  determinare  haud 
arduum  est  ponderanda  est  initio  tota  massa  ovorum,  tum 
pars  una  exigua,  in  hac  ova  numeranda  sunt.  — quo  facto 
secjuens  instituitur  proportio:  Massa  ovorum  grana  sex  pon- 
derans, continet  e.  g.  40.  ova,  quot  ova  continebit  massa 
ovorum  unciam  unam  ponderans  terminis  mediis  multiplica- 
tis, et  per  primum  divisis,  quotus  indicabit  numerum  ovo- 
rum pisces  ex  ovis  evoluti,  parentibus  similes  sunt,  initio 
cito  postmodum  tardius  creseunt  ova  tamen  etiam  in  interio- 
ribus matris  evolvuntur,  et  pisces  hi  vivipari  sunt.  Biennius 
viviparus. 

Systematis  muscularis  evolutio  similiter  proportionata  est 
evolutioni  organorum  respirationis , hinc  in  Chondrophtery- 
giis  major,  musculi  faciales  nulli,  hi  enim  primum  ibi  compa- 
rent , ubi  affectus  evolvuntur , nempe  in  mammalibus  nec  in 
cavo  corporis  ullus  est  musculus  voluntarius,  huius  enim  rei 
exemplum  primo  in  avibus  est,  in  quibus  longus  colli  evolu- 
tissiinus  est  musculi  maxillares,  et  branchias  moventes  ob 
continuum  motum,  et  musculi  pinnarum  evoluti  sunt.  Trun- 
cus stratis  musculorum  tegitur,  quorum  fibrae  ossibus  inter 
carnem  dispersis  (cuius  nullum  in  aliis  animalibus  exemplum 
est)  et  nomine  costarum  notis  inseruntur  musculi  pallidi  sunt, 
nam  et  color  musculorum  evolutioni  organorum  respirationis 
proportionatus  est  tendines  nulli  irritabilitas  musculorum  exi- 
gua motus  fere  continuus  adeo , ut  multi  piscibus  denegave- 
rint somnum. 

Systema  osseum  liic  primo  comparens  initio  cartilagi- 
neum est,  ut  in  Chondrophterygiis  , ab  hoc  sceleto  transitus 
fit , per  scejeton  fibrosum  Flectognathorum,  ad  sceleton  osse- 

um  natura  hic  recte  eo  ordine  procedit,  sicut  in  genesi  ossi- 
um in  aliis  animalibus,  (juae  initio  gelatinosa,  tum  cartilagi- 
i nea,  dein  comparentibus  punctis  ossificationis  fibrosa,  et 
tandem  vere  ossea  suntj  ceterum  in  piscibus  etiam  sceleton  ex- 
ternum adest  et  in  quibus  boc  adest  in  iis  sceleton  internum  sem- 
per  imperfectius  est,  quam  in  piscibus  sceleto  externo  destitutis. 

Quod  systema  nervosum  adtinet,  in  piscibus  primum 
adest  insignis  illa  trichotomia  in  cerebrum,  medullam  spina- 
lem , et  nervum  Sympathicum  cerebrum  cranium  non  ex  toto 
explet,  sed  spatium  residuum  substantia  pingvi  expletur  ce- 
rebrum  ceterum,  manifeste  in  cerebrum  et  cerebellum  divi- 
sum, gangliis  quasi  5.  constat,  superioribus  majoribus,  in- 
ferioribus minoribus.  — Medulla  spinalis  duobus  ramis  ori- 
tur nervi  ceterum  firmiter  adhaerent  columnae' vertebrali  et 
in  systhemate  nervoso  substuntia  diipplexj  nempe  corticalis 
et  medullaris  non  distingvitur  a cerebro  dependent  omnes  func- 
tiones vitales  magis  quam  a medulla  spinali  j quo  respectu  in- 
versa est  PiSces  inter  et  reptilia  relatio  in  piscibus  manifesti 
adsunt  apparatus , columnae  voltaianae  similes,  multis  nervis 
permeati,  ex  quotum  effectu  patet  actionem  systhematis  ner- 
vosi nil  aliud  esse,  quam  Electricitatem  Electricitas  evolvi-' 
tur  quidem  etiam  in  aliis  animalibus,  sed  distincti  hoc  fine 
apparatus  nisi  in  piscibus  sunt*  Pisces  hi  electrici  dicuntur , 
huc  pertinet  a)  ex  ossiculatis  Malapterurus  electricus  et  Gym- 
notus  electricus  b)  ex  chondrophterigiis  Raja  Torpedo  in  pri- 
oribus aquarum  dulcium  incolis  j et  in  Nilo  frequentibus  , ap- 
paratus electricus  ad  caudam  locatus  est  * et  constat  quatuot 
fasciculis  longitudinalibus  ex  multis  horlsontalibus  membrana-- 
ceis  lamellis  compositus  Fasciculi  hi,  per  membranas  centra* 
les  et  tranversales  nexi  sunt , inter  quas  canales  prismatici 
siti  sunt,  materia  gelatinosa  repleti*  Apparatus  totUs  dives  est 
a nervis  in  Raja  Torpedine  apparatus  hic  ad  latera  colli  loca* 

B tur,  et  constat  ex  tubis  sex  lateralibus  per  septa  transversa- 
B lia  in  plures  cellas  gelatina  repletas,  et  ramis  nervi  octavi 
3 permeatas  provisis  apparatu  hoc  electrico  non  solum  pisces , 

«ed  et  alia  animalia  perimunt  torporem  in  corpore  inducendo 
Iteratis  ictibus  debilitatur  vis  electrica,  ipsa  aqua  vasis,  quo 
tenentur,  aut  retia,  quibus  capiuntur,  electricos  ictus  largi», 
untur,  morte  electricitatis  phoenomena  desinunt,  adeo  ut  ani-  . 
nialia  haec  nunc  comedi  possint. 

Quod  organa  sensuum  attinet  tactus  in  piscibus  admodum  i 
exiguus  est  cyrhi  videntur  eius  organa  esse  Gustus  imperfec-  - 
tus  est,  ut  organon  eius  lingva,  quod  cartilagineum  dentibus | 
saepe  absessum  est.  Olfactus  organon  non  communicat  cumj 
cavo  oris,  in  serie  tamen  uuimalium  hic  comparet  primum  i 
qua  organon  manifestum.  Oculi  aplanati  sunt  in  piscibus  in! 
fundo  maris  habitantibus  majores,  in  iisdem  speciebus  sem-! 
per  ejusdem  coloris  iris  mobilitate  destituitur  ob  defectum  ner- j 
vorum  ciliarium  pupilla  hic  primum  adest,  in  Anaplebe  dup- 
plexlens  chrystallina  nimis  globosa.  Selerotica  cartilaginea, 
cornea  aplanata,  humor  aqueus  exiguus , vitreus  multus  ner- 
vi optici  in  quibusdam  se  cruciant,  quae  cruciatio  chiasma 
nervorum  opticorum  dicitur.  Oculi  integumentis  carent,  in  qui-  { 
busdam  membrana  nictitans  adest.  — Auditus  (^cuius  primum  j 
rudimentum  in  cephalopodis)  hic  etiam  adest,  perfectior  ta-| 

nien , constat  tribus  canalibus  Semicircularibus  et  1 4 ossi-  \ 

culis,  quae  in  sacco  membranaceo  e filis  neneis  pendent  ’ 
saccus  hic  idem  est  cum  vestibulo , cui  nullus  meatus  audito-  ; 
rius  externus  respondet. 

Dividuntur  pisces  in  ossiculatos  et  cartilagineos  seu  Acan- 
thophterygios  et  chondrophterygios  Ossiculati  elongati,  squam- 
mis  tecti  sunt,  operculis  branchiarpm  provisi  cartilaginei  , 
aculeati  aut  loricati  sunt , cum  aperculo  branchiarum , multis 
spiraculis  lateralibus  2.  5.  7.  — Ossiculati  pro  vario  situ  pin- 
narum abdominalium  dividuntur  a)  In  apodes  pinnis  ventrali- 
bus nullis  b}  In  Jugulares  pinnis  ventralibus  ante  pectorales  sitis, 
c)  In  Thoracicos  pinnis  ventralibus  sub  pinnis  pectoralibus  d) 

In  abdominales  pinnis  ventralibus  retro  pinnas  pectorales  car- 
tilaginei dividuntur  1)  In  Ilranchiostegos,  cum  operculo  bran- 
phiarum.  2)  In  chondriostegos  sine  operculo  branchiarum  , 
pum  pluribus  spiraculis. 


T b e s e s. 

1.  Dantur  morbi  insanabiles. 

i 2.  Studium  veterinariae  nullibi  magis  utile,  quam  in  Htin- 
garia. 

! 3.  Non  omnis  Erysipelas  cum  statu  gastrico  complicatur. 

t 4.  Somni  animalium  hyemalis,  causa  in  defectu  potentia- 
rum stimulantium  quaerenda. 

( 5.  Hydrops  quiscunque  solventibus,  diureticis  symptomatica 

solum,  roborantibus  radicaliter  curatur. 

C‘  6.  Sponsi  et  sponsae  nimis  juvenes,  aut  senes,  corpore  de- 
biles , morti  abundam  largiuntur  messem , et  aerumnas 
mundi  multiplicant, 

7.  Vaccinae  originariae  usus,  infracta  jam  vaccinae  huma- 
nisatae  vi , summe  necessarius  est. 

8.  Caries  ossium  ferro  candente  optime  curatur. 

9.  Non  solum  Infusoria,  sedet  Insecta  parasita  generatione 
aequivoca  oriuntur. 

.{  10.  Sorophulae  inturbato  vitae  animalis  et  vegetativae  aequi- 

{ librio  consistunt  ita,  ut  iam  una,  iam  altera  praevaleat, 
et  per  evolutionem  organismi  optime  tolluntur. 


\ 


I 


